খারাপ আবহাওয়া, বন্ধ হল ভারত-অস্ট্রেলিয়ার পঞ্চম টি২০ ম্যাচ

ওয়েব ডেস্ক : খারাপ আবহাওয়ার কারণে বন্ধ ক্রিকেট ম্যাচ। এমন মাঝেমধ্যেই দেখা যায়। তবে শনিবার ব্রিসবেনে ভারত বনাম অস্ট্রেলিয়ার পঞ্চম টি২০ ম্যাচে (India vs Australia t20 series ) দেখা গেল এমন দৃশ্য, যা একপ্রকার অস্বাভাবিক। কারণ বৃষ্টি (Rain) নেই। কিন্তু ঘন ঘন শোনা গেল বজ্রপাতের শব্দ। ফলে ক্রিকেটারদের নিরাপত্তার স্বার্থে বন্ধ হল ম্যাচ। অবশ্য খেলা বন্ধ হওয়ার পরেই বৃষ্টি শুরু হয়।

ক্রিকেটারদের পাশাপাশি স্টেডিয়ামে থাকা সমর্থদেরকেও নিরাপদ স্থানে নিয়ে যাওয়া হয়েছে। স্টেডিয়ামের নিচের সারিতে কোনও দর্শককে আর বসতে দেওয়া হয়নি। খেলা বন্ধ হওয়ার পর জায়ান্ট স্ক্রিনে জানানো হয়, ‘বিপজ্জনক আবহাওয়ার পরিস্থিতি তৈরি হয়েছে, সকলে নিরাপদে আশ্রয় নিন।’

আরও খবর : সঞ্জু ফিরছেন দলে! অজিদের বিরুদ্ধে কী হবে ভারতের একাদশ?

শনিবার টসে জিতে ফিল্ডিংয়ের সিদ্ধান্ত নিয়েছিল অস্ট্রেলিয়া (Australia)। এদিন ভারতীয় দলে একটি পরিবর্তন করা হয়। তিলক বর্মা বিশ্রাম দিয়ে দলে নেওয়া হয়েছিল রিঙ্কু সিং-কে। এদিন ব্যাটিংয়ে নেমে শুরুটা দারুণ করেছিল টিম ইন্ডিয়া। খেলা বন্ধ হওয়ার আগে ৪ ওভার ৫ বলে স্কোরবোর্ডে উঠে গিয়েছিল ৫২ রান। এদিন টি-২০ কেরিয়ারে হাজার রান সম্পন্ন করেছেন অভিষেক। এই মাইফলক ছুঁতে তিনি নিয়েছেন মাত্র ২৮ ইনিংস। অবশ্য বিরাট কোহলি করেছিলেন মাত্র ২৭ ইনিংসে।

মূলত, সিরিজে এমনিতেই ২-১ ব্যবধানে এগিয়ে রয়েছে টিম ইন্ডিয়া। আর বৃষ্টির কারণে আজ আর যদি খেলা না হয় তাহলে, সিরিজ জিতে নেবে ভারত। এর আগে অস্ট্রেলিয়ার বিরুদ্ধে ২-১ ব্যবধানে ওয়ানডে সিরিজ হেরেছিল ভারত। আর ভারত টি২০ সিরিজ জিতলে, তা হবে একদিনের সিরিজের বদলা।